У Вікіпедыі ёсць артыкулы пра іншых асоб з прозвішчам Прышчэпа.

**Дзмітрый Прышчэпа** (нар. 21 чэрвеня 2001) — беларускі футбаліст, абаронца расійскага клуба «Ротар» з Валгаграда.

Клубная кар’ера
---------------

Выхаванец футбольнага клуба «Мінск», у 2017 годзе пачаў выступаць за дубль. У пачатку 2018 года пачаў прыцягвацца таксама да асноўнай каманды. Дэбютаваў у Вышэйшай лізе 20 мая 2018 года ў матчы супраць магілёўскага «Дняпра» (0:0), выйшаўшы на замену ў канцы сустрэчы.

У сезоне 2019, дзякуючы траўмам асноўных абаронцаў сталічнага клуба, стаў часцей атрымоўваць месца ў галоўнай камандзе мінчан. У ліпені 2019 года стала вядома аб цікавасці да маладога абаронцы з боку санкт-пецярбургскага «Зеніта». У жніўні 2019 года перайшоў у «Зеніт» на правах арэнды з правам выкупу. У пецярбургскай камандзе выступаў за моладзевы склад, прыцягваўся да гульняў Юнацкай лігі УЕФА. У студзені 2020 года стала вядома, што расійскі клуб не будзе падаўжаць арэнду, і абаронца вярнуўся ў «Мінск». У сезоне 2020 быў іграком стартавага складу «Мінска».

У студзені 2021 года, пакінуўшы «Мінск», адправіўся на прагляд у самарскія «Крылы Саветаў» і ў лютым падпісаў кантракт. З’яўляўся на полі рэдка, звычайна заставаўся на лаўцы запасных, таксама выступаў за другую каманду самарскага клуба ў ПФЛ. Па выніках сезона 2020/21 «Крылы Саветаў» выйшлі ў Прэм’ер-лігу, пасля чаго абаронца страціў месца ў асноўнай камандзе, толькі эпізадычна трапляў на лаўку запасных.

У студзені 2022 года адправіўся на турэцкі збор з маскоўскім «Велесам», які ў лютым аформіў арэнду футбаліста. У студзені 2023 года на правах арэнды перайшоў у валгаградскі «Ротар». У чэрвені 2023 года падпісаў з валгаградскім клубам паўнавартасны кантракт.

Міжнародная кар’ера
-------------------

У кастрычніку 2017 года ў складзе юнацкай зборнай Беларусі (да 17 гадоў) прымаў удзел у адборачным раўндзе чэмпіянату Еўропы, дзе згуляў ва ўсіх трох матчах.

У кастрычніку 2019 года выступаў за юніёрскую зборную Беларусі (да 19 гадоў) у кваліфікацыйным раўндзе чэмпіянату Еўропы.

4 верасня 2020 года дэбютаваў у моладзевай зборнай Беларусі, калі выйшаў у стартавым складзе ў адборачным матчы чэмпіянату Еўропы супраць Нідэрландаў (0:7), аднак ужо на 7-й хвіліне быў выдалены.

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2017 | дубль | Мінск | Беларусь | 7 | 1 |
| 2018 | Д1 | Мінск | Беларусь | 1 | 0 |
| 2019 (1) | Д1 | Мінск | Беларусь | 13 | 0 |
| 2019/20 (1) | мол. | Зеніт | Расія | 6 | 0 |
| 2020 | Д1 | Мінск | Беларусь | 22 | 0 |
| 2020/21 (2) | Д2 | Крылы Саветаў | Расія | 4 | 0 |
| 2020/21 (2) | Д3 | Крылы Саветаў-2 | Расія | 5 | 0 |
| 2021/22 (1) | Д1 | Крылы Саветаў | Расія | 0 | 0 |
| 2021/22 (2) | Д2 | Велес | Расія | 12 | 0 |
| 2022/23 (1) | Д2 | Велес | Расія | 18 | 1 |
| 2022/23 (2) | Д3 | Ротар | Расія | 10 | 0 |
|

Заўвагі
-------

1. ↑  Dmitri Pryshchepa // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  "Минск" отдал Прищепу в аренду "Зениту"
3. ↑  "Зенит" не стал продлевать аренду защитника "Минска" Прищепы
4. ↑  Дмитрий Прищепа официально стал игроком "Крыльев Советов"
5. ↑  "Велес" объявил об аренде Дмитрия Прищепы у "Крыльев Советов"
6. ↑  Дмитрий Прищепа перешел в "Ротор" (руск.). *football.by* (25 студзеня 2023). Праверана 26 студзеня 2023.
7. ↑  Дмитрий Прищепа заключил контракт с "Ротором", с Алексеем Бутаревичем ведутся переговоры (руск.). *football.by* (5 чэрвеня 2023). Праверана 6 чэрвеня 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · Sportbox.ru · teams.by · Transfermarkt (ігрок) · worldfootball.net (ігрок) · Прэсбол |